אוניברסיטת אוטרכט

אוניברסיטת אוטרכט (בהולנדית: Universiteit Utrecht; בראשי תיבות: UU) היא אוניברסיטה ציבורית הממוקמת בעיר אוטרכט שבהולנד. היא בין האוניברסיטאות העתיקות בהולנד ובין הגדולות באירופה. האוניברסיטה הוקמה בשנת 1636 ובשנת 2023 היו רשומים בה 39,769 סטודנטים, היא מעסיקה 8,929 עובדים וסגל-הוראה, מתוכם מעל 650 פרופסורים מן-המניין. בשנת 2023 העניקה 400 תוארי דוקטור ו-7,765 פרסומים מדעיים פורסמו בידי חוקריה ותלמידיה. תקציב האוניברסיטה לשנת 2023 היה 1.2 מיליארד אירו. לאוניברסיטה מעל 212,000 בוגרים. אוניברסיטת אוטרכט נחנכה ב-26 במרץ 1636. את נאום הפתיחה נשא התאולוג רב-ההשפעה פרופסור חייסברט פוט (Gijsbert Voet, בשמו הלטיני Gisbertus Voetius), וכרקטור הראשון שלה שימש הפרופסור למשפטים ולמתמטיקה ברנרדוס סחוטנוס (Bernardus Schotanus). עם ייסודה מנתה האוניברסיטה כמה עשרות סטודנטים ושבעה פרופסורים, שעבדו בארבע פקולטות: הפקולטה לפילוסופיה, שהעניקה דיפלומה לכלל הסטודנטים עם תום השנה הראשונה ללימודיהם, והפקולטות לתאולוגיה, למשפטים ולרפואה. אוניברסיטת אוטרכט שגשגה במאה ה-17, חרף התחרות ששררה בינה ובין אוניברסיטאות ליידן (נוסדה בשנת 1575), פרנקר (1585) וחרונינגן (1614) הוותיקות ממנה, וכן בתי הספר הגבוהים (הולנדית: Illustre School - מוסד להשכלה גבוהה שלא הוסמך להעניק תואר אקדמי לתלמידיו) בהרדרווייק (נוסד בשנת 1599, שימש כאוניברסיטה משנת 1648) ובאמסטרדם (1632). בפרט הייתה אוניברסיטת ליידן יריבתה האקדמית הבולטת. השקעות נאותות במוסד היו, איפה, מחויבות המציאות. גן בוטני הוקם במצודת סוננבורח (הולנדית: Sonnenborgh), ומקץ שלוש שנים נוסד גם מצפה כוכבים ב"מגדל הנפחים" (הולנדית: Smeetoren) שבעיר. סטודנטים זרים רבים, ובעיקר גרמנים, אנגלים וסקוטים, בחרו ללמוד באוניברסיטת אוטרכט, והיו עדים לפולמוס האינטלקטואלי והתאולוגי שניטש בין חסידי הפילוסופיה החדשה (רנה דקארט התגורר זמן מה באוטרכט) ובין מצדדיו של התאולוג הקלוויניסטי פוטיוס. בתחילת המאה ה-19 ירדה קרנה של אוניברסיטת אוטרכט, ובשנות השלטון הצרפתי בהולנד אף אבד לה באופן רשמי מעמדה האוניברסיטאי, אשר פחת לדרגה של בית-ספר תיכון. עם כינונה של ממלכת ארצות השפלה בשנת 1813 הושבו לאוניברסיטת אוטרכט זכויותיה שמקדם. אוניברסיטאות ליידן, חרונינגן ואוטרכט היו לשלוש ה"אוניברסיטאות הממלכתיות" (הולנדית: Rijksuniversiteiten) של המדינה החדשה, אשר נקראו גם "בתי ספר גבוהים". לאוניברסיטת ליידן הוענק הכינוי "בית הספר הגבוה הראשון". לאוניברסיטת אוטרכט היה תפקיד חשוב בפריחתם של מדעי הטבע בהולנד; בשנת 1850 בקירוב התגבשה "אסכולת אוטרכט" במדעי הטבע, בהנהגתם של המדענים המזהירים פיטר הרטינג, חרארדוס יוהנס מולדר, כריסטופורוס בויס-בלו ופרנסיסקוס קורנליס דונדרס. מדענים אלה הנהיגו לראשונה בהולנד את מעבדת ההוראה כאמצעי תרגול לסטודנטים. לאוניברסיטת אוטרכט ייצוג ב"מכון למורשת אקדמית" (בהולנדית: Stichting Academisch Erfgoed), מוסד האמון על שימורם של אוספים ואוצרות תרבות אוניברסיטאיים. בשנת 1974 מדעני האוניברסיט היצרו מיכשור ללוויין הולנדי הראשון "ANS". האוניברסיטה מורכבת משבע פקולטות: הפקולטה למדעי הרוח המחלקה לשפות ואומנות המחלקה לתאולוגיה המחלקה לפילוסופיה הפקולטה למדעי החברה ומדעי ההתנהגות הפקולטה למשפטים, כלכלה ומשילות הפקולטה למדעי הטבע המחלקה למדעי כדור הארץ המחלקה לגאוגרפיה פיזית המחלקה למדעי הסביבה ולימודי חדשנות המחלקה לגאוגרפיה אנושית ותכנון עירוני. הפקולטה לרפואה הפקולטה לרפואה וטרינרית הפקולטה למדעים המחלקה לביולוגיה המחלקה לכימיה המחלקה לטכנולוגיית המידע ומדעי המחשב המחלקה למתמטיקה המחלקה למדעי הרוקחות המחלקה לפיזיקה ואסטרונומיה ישנן שלוש יחידות על-פקולטתיות הקולג' האוניברסיטאי אוטרכט / אקדמיית רוזוולט מוסד האתיקה המוסד לחינוך IVLOS דירוג שאנגחאי - מקום 52 (2023) דירוג Times Higher Education - מקום 66 (2023) דירוג QS לאוניברסיטאות - מקום 107= (2024) דירוג שאנגחאי - מקום 1 (2023) דירוג Times Higher Education - מקום 3 (2023) דירוג QS לאוניברסיטאות - מקום 3 (2024) הקמפוס העיקר של האוניברסיטה נמצא במתחם ייעודי בשם אוטהוף, שממקום בפאתיה המזרחיים של אוטרכט. ישנם מספר בניינים של הפקולטה למשפטים וכלכלה שנותרו במיקום שונים במרכז העיר. הלימודים בקולג' האוניברסיטאי מתקיימים בקמפוס נפרד. הקבלה למרבית התוכניות לתואר ראשון היא פתוחה לכל, בהתאם לחוק ההולנדי האוסר על מניעת גישה לאוניברסיטה. על הסטודנטים לשמור על ממוצע מינימלי על-מנת להמשיך בתוכנית הלימודים. תנאי הקבלה הם תעודת בגרות הולנדית ברמת VWO (או מקבילה), מבחן הולנדית או אנגלית ודרישות אחרות ספציפיות לתוכנית. הקבלה ללימודי רפואה ומשפטים היא סלקטיבית (זאת על פי חקיקה מיוחדת) ובכפוף למערכת הגרלות. גם הקבלה לקולג' האוניברסיטאי היא תחרותית ודורשת המלצות, מכתב מוטיבציה, מבחן אנגלית בינלאומי וראיון אישי. הקבלה למרבית תוכניות לתואר שני היא על סמך תואר ראשון רלוונטי בממוצע גבוה, אך הדרישות הספיציפיות משתנות על פי התוכנית. שכ"ל לתואר ראשון לתושבי האיחוד האירופי שכ"ל לשנת 2009 הוא €1,620, בעוד שלאזרחי מדינות אחרות שכ"ל הלימוד הוא בין €6,000 ל-€9,000. שכ"ל לתואר שני לתושבי האיחוד האירופי שכ"ל לשנת 2009 הוא €1,620, ולאחרים הוא יעמוד על €9,100 לרוב המסלולים במדעי החברה והרוח, €12,500 למסלולי הביוטכנולוגיה ו-€18,500 לרפואה ווטרינריה. ישנם מספר תוכניות מפורטות שבהם שכ"ל גם לתושבי האיחוד התייקר, בהן התוכניות בחוקי עסקים בינלאומיים, זכויות אדם, חקיקת סכסוכים וביטחון, משילות מס ווטרינריה. מימון ומלגות מערכת ההשכלה ההולנדית היא בין המערכות הנדיבות במימון שהן מציעות. סטודנטים הולנדים זכאים למימון שכ"ל וחלק מעלויות המחייה, ובהתאם למצב הכלכלי של הוריהם, זכאים למימון ממשלתי נוסף על המענק הכללי. בנוסף למענקים אלו ניתן ללוות בתנאים נוחים במיוחד סכום נוסף, אשר בהחלט מאפשר לסטודנט חסר תמיכה להתקיים ממנו. ההטבות גם תקפות, בתנאים מסוימים לתושבי הולנד ולאזרחי האיחוד האירופי המתגוררים בהולנד. בשל המערכת הקיימת, אשר מעניקה מענה לרובם המוחלט של הסטודנטים, קיימות בהולנד מעט מאוד מלגות לסטודנטים לתואר ראשון. המלגות הן בעיקר אמצעי למשוך מספר מוגבל של סטודנטים מצטיינים ממדינות מתפתחות, אשר המדינה המסוימת מתחלפת על פי שנה. סטודנטים לדוקטורט נחשבים במערכת ההולנדית כעובדים של האוניברסיטה ומקבלים שכר המאפשר קיום בהולנד. כמו כן הם אינם משלמים שכ"ל. בתמורה לשכר עליהם לבצע משימות אקדמיות שונות, כמקובל באוניברסיטאות בעולם. אוניברסיטת אוטרכט חברה ברשת אוניברסיטאות עולמית (WUN), בליגה האירופית לאוניברסיטאות מחקר (LERU), איגוד האוניברסיטאות האירופיות (EUA), בקונסורציום המדיניות הטרנס-אטלנטית (TPC), בקבוצת קוימברה (GC) וברשת אוטרכט. היא משתתפת בתוכנית ארסמוס לחילופי סטודנטים ואף יש לה הסכם חילופין עם אוניברסיטת חיפה. אוניברסיטת אוטרכט מונה מספר חוקרים מכובדים בין בוגריה והסגל שלה, כולל 12 פרס נובל, פרס פוליצר אחד, 2 פרס וולף, 2 המדליה הלאומית למדעים, 21 פרס שפינוזה. בין החוקרים המפורסמים שפעלו בה ניתן למצוא את הרשומים לעיל: רנה דקארט (פילוסוף ומתמטיקאי) צ'ארלס ספנסנר, רוזן סאנדרלנד השלישי (מדינאי) קריסטיאן אייקמן (רופא, פתולוג, זוכה פרס נובל) חרארד 'ט הופט (פיזיקאי, זוכה פרס נובל) יו וויליאמסון (פוליטיקאי) יאקובוס ואן 'ט הוף (כימאי, זוכה פרס נובל) יוהאן גיאורג גרוויאוס (מדען) לבוסלב רוז'יצ'קה (כימאי, זוכה פרס נובל) מרטינוס פלטמן (פיזיקאי, זוכה פרס נובל) ניקולאס בלומברחן (פיזיקאי, זוכה פרס נובל) פריזוניאוס (מדען) צ'לינג צ'ארלס קופמנס (מתמטיקאי, פיזיקאי, כלכלן, זוכה פרס נובל) וילהלם רנטגן (פיזיקאי, זוכה פרס נובל) ווילם איינטהובן (רופא, פיזיקאי, זוכה פרס נובל) פטר דביי (כימאי פיזיקלי, חתן פרס נובל לכימיה) המרכז הרפואי האוניברסיטאי אוטרכט מדיה וקבצים בנושא אוניברסיטת אוטרכט בוויקישיתוף אתר האינטרנט הרשמי של אוניברסיטת אוטרכט (בהולנדית ובאנגלית) אוניברסיטת אוטרכט, ברשת החברתית אקס (טוויטר) אוניברסיטת אוטרכט, ברשת החברתית אינסטגרם האתר של האוניברסיטה HKU בית הספר הגבוה לאומנות אוטרכט UCU קולג' ההצטיינות הבינלאומי של אוניברסיטת אוטרכט אקדמיית רוזוולט תוכנית לימודי-הקיץ של אוניברסיטת אוטרכט אוניברסיטת אוטרכט, באתר אנציקלופדיה בריטניקה (באנגלית) עופר אדרת, אוניברסיטת אוטרכט ביטלה קורס על השואה, באתר הארץ, 29 בינואר 2024 Facts and figures